Ego Stephanus Dei gratia abbas sancti Stephani diuionensis et conuentus eiusdem ecclesie presentibus et futuris notum facimus quod nos bona fide promisimus et garantauimus magistro Hugoni de Chavoigneio canonico nostro, qui prioratum Fauvernei nobis edificauit quod quicumque post eius obitum uineas quasidem magister apud Aqueductum tenebat possederit singulis annis in die anniuersarii eiusdem Hugonis unum refectionem usque ad xl solidos nobis exibebit: si uero prior Tilecastri easdem uineas de xl libris stephaniensibus redimere uoluerit ipse xl libre in redditibus acquirendis ad iandictam refectionem singulis annis faciendam muterentur, hec autem ut prescripta sunt fideliter manutenere et adinplere bona fide in osculo pacis eidem magistro Hugoni promisimus et guarantiuimus: in testimonium autem huius rei presentem paginam sigillorum nostrorum munimine roborauimus sub anathematis sententia, inhibentes nequis hoc factum infringere aliquando presumat uel uiolare. Auctum anno gratie m° ducentesimo.